text stringlengths 0 17.2k |
|---|
yohane afumine kuli bene no kubwelela ku yerusalemu |
ici tacasekeshe paulo |
panuma ya mwaka iingi paulo alangile nkumbu kuli marko |
tapelele fye pakweba inkuta ukumusekelela |
lelo alaishe ukuti marko ese kukumwafwa |
kabili amulumbwila pe bumba lya babomfi banankwe |
uyu marko balamulumbula ukuba umwana wakwa petelo |
cimoneka kwati umutumwa petro ewashimike mbila nsuma iyalengele marko ukupilibuka |
nakuba caishibikwa ukuti marko alembele yi mbila nsuma mu kwafwiiwa no mutumwa petro |
ici ciputulwa ca malembo kuti cayakanishiwa mu fipande fine pamo nge fi |
ukulondolola |
ububomfi bwakwa yohane kabatisha |
ukubatishiwa no kweshiwa kwakwa yesu |
yesu aita basambi bakwe abantanshi |
cilomfwika bwino pakusanga kuti marko atendeka ukulondolola kwakwe ne cintu icacilamo |
imbila nsuma no muntu uwacilamo yesu kristu umwana wakwa lesa |
pamo ne tuntuko ya mbila nsuma uyu ni lesa |
ili shiwi lya mbila nsuma lyalola mu kutila ilyashi lisuma |
pakutendeka fye marko alefyaya ukuti bakabelenga bamone cishinka cakuti ifyo balebenga lyashi lisuma ku balelibelenga no kulitetekela |
kabili atwalilila ukulondolola ukutila ili lyashi lisuma lili pali yesu kristu uushipelele fye pakuba umuntu lelo mwana wakwa lesa |
ekutila lyafuma kuli lesa |
pamulandu wakuti lesa etuntuko wa iyi mbila nsuma yalikwata maka yakubomba mu myeo ya bantu abali no kuipokelela ukwisa kwakwa kristu |
umulubushi uwasubwa |
kukusokololo bufumu bwakwa lesa lyali lyashi lisuma nganshi ku muntu nse |
pantu ukupitila mu mweo ne mfwa pamo no kututubuka kwakwa kristu emo lesa apekanishe nshila ye pusukilo no kwingila mu bufumu bwakwe |
lyashi lisuma mwe |
umusango marko alondolwelamo yesu kristu umwana wakwa lesa pamo nge mbila nsuma ku bantu ba pano isonde cakutupela itontonkanyo maka maka ku abantu abaya mukushimika icebo |
bushe finshi tulondolola ku bantu lintu tuya mu kushimikila |
bushe tulondolola pamulandu wa lukuta lwesu nelyo tushimika pamulandu wafyo icilonganino cingacitila abaleumfwa cebo |
bushe tulondolola pamulandu wa fintu ifyatantikwa pa cilonganino nelyo tuilondola fye fwe bene |
tulekabila ukushimika shikulu yesu kristu pamo ngo mulubushi we sonde |
pantu icine cine kristu e mbila nsuma |
ifintu fimbi fyashala fyakuicitila fwe bene kabili tekuti fipusushe bakomfwa ba cebo |
kuli fye mbila nsuma imo kabili kristu aba eiyo mbila nsuma |
nga cakuti twalolesha kubunte bwa batumwa makamaka mwibuku lya milimo kristu umwana wakwa lesa ewalumbuka mu kubila kwabo |
moneni ifyo petro na paulo balelumbula kristu mu kubila kwabo |
natusokolole kristu umusubwa pamo ngo mupusushi wa pano isonde |
panuma yakulondolola panono ulwakwa yesu kristu pamo ne mbila nsuma marko atendeka ukulemba pamulandu wa bubomfi bwakwa yohane kabatisha |
twabelenga ifi |
ububomfi bwakwa yohane bwali bwakutangilila bubombi bwakwa yesu kristu |
yohane alishibe kabili alibombele uyu mulimo wakutangililo mulubushi |
yohane asubilwe ukubombo uyu mulimo cibe talafyalwa |
yohane alishibe kabili alibombele uyu mulimo wakutangililo mulubushi |
yohane alipokelele uyu mulimo apelwe |
ali no mutima wakuipela ekutila talefwaya kuicitile fyakwe |
pakulemba marko alebomfyako amashiwi ya mu cipingo cakale pakulanga ifya |
ububomfi bwakwa yesu bwatuntuka ku kale |
ewaishile kukufikilisho bulayo bwakwa lesa |
apo bubomfi bwakwa yesu tabulatendeka kuli no kuba umuntu uwakuteyanya imitima ya bantu kukupokelela kristu |
uyu muntu ali no kuba ni yohane |
ubwite bwakwa lesa yohane kabatisha aitilwe kuli ubu bubomfi cibe talafyalwa |
cintu icikankala makamaka ku bantu abaipela ukubombela lesa ukwishibo kutila te bene baitile kuli ubu bubomfi |
lesa emwine wa mulimo wakwita bantu |
nalimo ici ecilefwaikwa ukupitulukamo pakuti tushininkishe nga cakuti pakuipela ukubombela lesa talitilwe ku mwine |
tuli nokubomba ukupitila mwi senga lyakwa lesa pakuti tutwalilile mu cishinka umulimo pamo nge fintu mupashi wa mushilo atungulula |
pamulandu wakuti yohane kabatisha alishibe cishinka atwalilile mu cishinka uyu mulimo wakutangilila yesu untu aitilweko |
ifi tulefimwena mu musango untu alelondolwelamo aleisankonkapo uwancila maka uo nshifwile ukwinama no kukakula nshinga sha ndyato shakwe |
ine ndemubatisha ku menshi leo wene akamubatisha ku mupashi wa mushilo |
ulubatisho pamo no kweshiwa kwakwa yesu |
ububomfi bwakwa yesu bwatendeka ilintu ali ne myaka nalimo amakumi yatatu |
mu kubelenga twamona ifintu fibili ifyatangilile ububomfi bwakwe pamo ngo lubatisho no kweshiwa |
muli marko tubelanga ifyo yohane aleshimikila pamulandu wa lubatisho lwa kulapilo kukulekelelwa kwa lubembu kabili tumona ifyo abantu baleisa kukubatishiwa panuma yakuyebelela imembu shabo |
mu mabesi tulemona yesu abatishiwa kuli yohane lyonse ilyo twabelenga aya malembo tuipusha ukuti |
bushe cali icayana ukuti yesu abatishiwe ulubatisho lwakulekelelwa kwa lubembu pamo nga fintu yohane aleshimikila |
muli mateo tulelanga yohane kabatisha aleipushe lipusho limo line |
elyo yesu afumine ku galili |
aile ku yordan kuli yohane |
kukubatishiwa kuli wene |
lelo yohane apana amukanye |
ati ine ndekabilo kubatishiwa kuli imwe |
naimwe bushe mwaisa kuli ine |
ubwasuko bwakwa yesu umwine kuti bwatwafwa ukusanga umo calolele |
efyo catuyano kufisho bulungami bonse |
ili shiwi lya bulungami bonse lilepilipula mapange yakwa lesa pa mwana wakwe yesu kristu |
icali mu mapange yakwa lesa cakuti yesu abe pakati ka bantu no kuisokolola pakutendeka kwa bubomfi bwakwe bwine |
li lisambililo ilikalamba kuli ifwe mu nshiku sha lelo ku ncende ukuli konse kuntu shikulu |
kukubombo mulimo uuli onse |
tulingile ukuba pakati ka bantu no kuilinganya mu mumusango twingapokelelwamo ku bantu |
icacitike panuma ya lubatisho lwakwa yesu kwisuka kwa mulu pamo nokwikila kwa mupashi wa mushilo pali yesu mu cipasho ca nkunda |
elyo ishiwi lyafumine kumulu aliti niwe mwana wandi uwatemwikwa muli iwe emo mbekelwa |
nelyo tekuti twiluke bwino umwalolele ukuwilila kwa mupashi wa mushilo |
cimo ico tulingile ukwishiba cakutitila yesu alisubilwe kukubomba mulimo wakwe pano isonde |
tusambilila pamulandu wa uku kusubwa ilintu yesu akulumbwile muli luka |
mu mulimo onse untu lesa atubika tulekabila amaka ya mupashi wa mushilo cila bushiku pakuti tubombe bwino |
ca cine tulekabila ukubapo kwakwa lesa pakuti tupelwe amaka ya mupashi wa mushilo kukutukoselesha munshita sha kunakuka no kutompoka |
abatumwa bale shipa pamo no kukosa mukushimike mbila nsuma pamulandu wakubapo kwa mupashi wa mushilo |
elyo naifwe bene twingabomba nga cakuti mupashi wa mushilo ali mu myeo yesu |
tatulingile ukushintilila pa bukonse bwesu nelyo fintu twaishiba nelyo amasambililo nelyo ifyo twaishibe cebo nelyo amaka ya ndalama pantu tafyafwa |
lelo lesa mupashi wa mushilo akatupela ubucingo pamo ne ushanshisho ilinti tuli mu bubomfi |
ishiwi lyafumine kumulu lileimininako ukusuminisha pamo no kubekwa kuntu lesa tata akwata mu mwana wakwe |
mu milimo yonse intu tubomba cikankala ukwishibo kuti tulecito bufwayo bwakwa tata uwa kumulu |
nelyo tasosa ne shiwi ilingofwika pamo nga fintu cali ilya nshita kulabe nshila lesa atwebelamo kuti tuli mubwite bwakwe |
inshila imo alatulengo kuba bapamfiwa ku mutima na mu matontonkanyo |
kulaba ukukwata icimonwa ca milimo ya kunshiku sha kuntanshi pamo ne nkumbu ku mutima |
intungulushi shesu mu bwina kristu nasho shilafwilisha pakusokololo bwite bwakwa lesa |
marko alondolola ifyo inshita yakwesha yali pakutulanga mububomfi mwalibe fintu ifyakutontonkanyapo |
tatulingile ukutontonkanya ukuti tukalasangalala nshita shonse pakubomba imilimo lesa akalatubikamo |
kukalaba ne nshita sha fyakwesha pamo na matunko |
yesu atendeke ukushimikila mu galile |
panuma yohane nabikwa mu cifungo |
Subsets and Splits
No community queries yet
The top public SQL queries from the community will appear here once available.